दो साल बाद राज्य में शुरू होगा खदानों का आवंटन
जयपुर| राज्यके खान कारोबारियों के लिए अच्छी सूचना है। कैबिनेट स्वीकृति मिलने और विधानसभा के पटल पर रखने के बाद मंगलवार को नए माइनिंग रूल्स की अधिसूचना जारी कर दी गई। इसके साथ ही राज्य में नीलामी के लिए खदानों (माइंस)का आवंटन शुरू हो जाएगा। एक अनुमान के अनुसार राज्य में एक हजार से अधिक खान की नीलामी करने के लिए विभाग की ओर से तैयारी कर ली गई है। एमडीआर एक्ट में संशोधन होने के बाद 12 जनवरी 2015 के बाद राज्य में नए खदानों केे आवंटन पर पूरी तरह से रोक लगा दी गई थी। इससे पहले साढ़े छह सौ खदानों का आवंटन किया गया था। इसे खान घोटाला का नाम दिया गया।
विवाद के कारण राज्य सरकार की ओर से खदानों के आवंटन को निरस्त कर दिया था। राज्य में नए खदानों को लेकर गतिविधियां दो साल से अधिक समय तक पूरी तरह बंद रही। राज्य में नए सिरे से, नए नियम से और नीलामी के जरिए खदानों का आवंटन किया जाएगा। खातेदारी से लेकर देवस्थान, वन और सरकारी जमीन तक पर खदानों की नीलामी की जाएगी। नए खान 50 साल के लिए, क्वेरी लाइसेंस 30 साल के लिए दिए जाएंगे। अब खान मालिकों को हर महीने 15 तारीख तक अपना रिटर्न आन लाइन भरना होगा। 15 तारीख के बाद रोजाना पांच सौ रुपये जुर्माना लगाया जाएगा।
hin_Deva hin_Deva hin_Deva